5 Mountains Lodge | LekkeSlaap
Vanaf R1 499 per nag, vir 2 mense
5 Mountains Lodge skuil tussen die voetheuwels van die historiese Bainskloofpas, digby Wellington in die hartjie van die wynlande, net 45 minute van Kaapstad se gonsende middestad af. Soos die pas jou uit die dorp lei, sal jy 5 Mountains Lodge vind. Ontdek dié versteekte juweel in 'n oase van vreedsaamheid en kalmte.
Ons het 5 individueel ontwerpte, Provensaalse tuinkothuise, elkeen met sy eie stoep met lieflike uitsigte of oor die wingerd of pragtige tuine. Elke kothuis het sy eie braaigeriewe waar jy die sonsondergang met 'n glasie wyn kan dophou. Braaipakke en wyn is by ontvangs beskikbaar.
Ons bied heerlike tuisgemaakte etes van vroegoggend tot laat. Die lodge het 'n dranklisensie, so jy kan 'n glasie wyn saam met jou maaltyd nuttig. Kom ontspan in hierdie luukse toevlugsoord in 'n pragtige tuin met 'n Engelse styl, waar jy lafenis kan vind in die heerlike swembad, op 'n sonstoel op die pragtige groen grasperke of in die sauna vir 4, die stoomkamer of in die Jacuzzi (6 gaste).
Ons is troeteldiervriendelik, so jy kan jou klein/medium-grootte hondjie saambring indien jy dit vooraf reël.